KOMISIJAS LĒMUMS

(2011. gada 24. jūnijs)

par ekoloģisko kritēriju noteikšanu ES ekomarķējuma piešķiršanai lubrikantiem

(izziņots ar dokumenta numuru C(2011) 4447)

(Dokuments attiecas uz EEZ)

(2011/381/ES)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu (1), un jo īpaši tās 8. panta 2. punktu,

apspriedusies ar Eiropas Savienības Ekomarķējuma komiteju,

tā kā:

IR PIEŅĒMUSI ŠĀDU LĒMUMU.

1. pants

Produktu grupa “lubrikanti” ietver šādas kategorijas.

2. pants

Šajā lēmumā izmanto šādas definīcijas:

3. pants

Saskaņā ar Regulu (EK) Nr. 66/2010 ES ekomarķējumu piešķir tikai tādiem lubrikantiem, kuri pieskaitāmi šā lēmuma 1. pantā noteiktajai produktu grupai “lubrikanti”, kas atbilst šā lēmuma pielikumā noteiktajiem kritērijiem un ar tiem saistītajām novērtēšanas un verifikācijas prasībām.

4. pants

Ekoloģiskie kritēriji produktu grupai “lubrikanti” un ar tiem saistītās novērtēšanas un verifikācijas prasības ir spēkā četrus gadus no šā lēmuma pieņemšanas dienas.

5. pants

Administratīvos nolūkos produktu grupai “lubrikanti” piešķirtais ciparu kods ir “027”.

6. pants

Lēmumu 2005/360/EK atceļ.

7. pants

1. Neskarot 6. panta noteikumus, pieteikumus ES ekomarķējuma saņemšanai produktu grupā “lubrikanti” ietilpstošajiem produktiem, kas iesniegti pirms šā lēmuma pieņemšanas datuma, novērtē atbilstoši Lēmuma 2005/360/EK nosacījumiem.

2. Pieteikumi ES ekomarķējuma saņemšanai produktu grupā “lubrikanti” ietilpstošajiem produktiem, kas iesniegti no šā lēmuma pieņemšanas datuma, bet vēlākais līdz 2011. gada 30. jūnijam, var būt balstīti uz kritērijiem, kas izklāstīti Lēmumā 2005/360/EK vai kritērijiem, kas izklāstīti šajā lēmumā.Šie pieteikumi tiks novērtēti saskaņā ar kritērijiem, uz kuriem tie tika balstīti.

3. Ja ES ekomarķējumu piešķir, pamatojoties uz pieteikumu, kas novērtēts saskaņā ar Lēmumā 2005/360/EK noteiktajiem kritērijiem, šo ES ekomarķējumu ir atļauts izmantot 12 mēnešus pēc šā lēmuma pieņemšanas dienas.

8. pants

Šis lēmums ir adresēts dalībvalstīm.

(1) OV L 27, 30.1.2010., 1. lpp.

(2) OV L 118, 5.5.2005., 26. lpp.

PIELIKUMS

PAMATPRINCIPI

Kritēriju mērķi

Šo kritēriju mērķis, jo īpaši, ir veicināt tādu produktu noietu, kuri to lietošanas laikā mazāk ietekmē ūdeni un augsni un satur lielu daļu bioloģiskas izcelsmes materiāla.

KRITĒRIJI

1. Aizliegta vai ierobežota lietojuma vielas un maisījumi

2. Atsevišķu vielu aizliegšana

3. Papildprasības attiecībā uz toksicitāti ūdens vidē

4. Bioloģiskā noārdīšanās un bioakumulācijas potenciāls

5. Atjaunojamās izejvielas

6. Minimālie tehniskie raksturlielumi

7. Uz ES ekomarķējuma norādāmā informācija

Novērtēšanas un verifikācijas prasības

a) Prasības

Konkrētās novērtēšanas un verifikācijas prasības ir norādītas katram kritērijam atsevišķi.

Ja pieteikuma iesniedzējam tiek izvirzīta prasība kompetentajai iestādei sniegt deklarācijas, dokumentus, analīžu un testēšanas rezultātus vai citus pierādījumus tam, ka attiecīgais produkts atbilst izvirzītajiem kritērijiem, ar to tiek saprasti dokumenti, ko sniedz pats pretendents un/vai tā piegādātājs(-i) un/vai šā piegādātāja piegādātājs(-i) utt., atkarībā no apstākļiem.

Piedevas, biezinātāja vai bāzes šķidruma piegādātājs nepieciešamo informāciju var sniegt tieši kompetentajai iestādei.

Ja iespējams, testēšana jāizdara laboratorijās, kuras atbilst standartā EN ISO 17025 vai tam ekvivalentā standartā noteiktajām vispārīgajām prasībām.

Vajadzības gadījumā var izmantot citas testēšanas metodes nekā tās, kuras ir norādītas katram kritērijam, ja pieteikumu novērtējošā kompetentā iestāde atzīst šādas metodes par ekvivalentām.

Vajadzības gadījumā kompetentās iestādes var pieprasīt iesniegt apliecinošus dokumentus un var veikt neatkarīgas verifikācijas.

Vispārējā sistēma lubrikanta produkta sastāvā ietilpstošās vielas novērtēšanai norādīta 1. tabulā.

b) Mērījumu robežvērtības

Visas sastāvā ietilpstošās vielas, kuru masas daļa ir lielāka par 0,010 masas %, un kas pievienotas ar nodomu un/vai apzināti veidotas lubrikanta ķīmiskās reakcijas rezultātā, ir skaidri jānorāda, minot to nosaukumus un to masas koncentrācijas, kā arī, vajadzības gadījumā, to CAS un EK reģistrācijas numurs.

Kritērijus izmanto šādi:

— izmantotajiem lubrikantiem piemēro kritērijus 1. a, 6. un 7.,

— katrai noteiktajai vielai, kas pievienota ar nodomu vai kuru masas daļa ir lielāka par 0,010 masas %, piemēro 1. b un 2. kritēriju,

— katrai noteiktajai vielai, kas pievienota ar nodomu vai kuru masas daļa ir lielāka par 0,10 masas %, piemēro 3., 4. un 5. kritēriju.

Turklāt noteikto vielu kopējā daļa, kam nepiemēro 3. un 4. kritēriju, masas daļa nedrīkst būt lielāka par 0,5 masas %.

ES EKOMARĶĒJUMA KRITĒRIJI

1. kritērijs. Aizliegta vai ierobežota lietojuma vielas un maisījumi

a) Bīstamās vielas un maisījumi

Saskaņā ar Regulas (EK) Nr. 66/2010 par ES ekomarķējumu 6. panta 6. punktu produkti vai to daļas nedrīkst saturēt vielas (jebkurā veidā, arī nanomateriāla veidā), kas saskaņā ar Eiropas Parlamenta un Padomes Regulu (EK) Nr. 1272/2008 (1) vai Padomes Direktīvu 67/548/EEK (2) atbilst klasifikācijas kritērijiem ar turpmāk minētajiem bīstamības apzīmējumiem un riska frāzēm, kā arī Eiropas Parlamenta un Padomes Regulas (EK) Nr. 1907/2006 (3) 57. pantā minētās vielas. Turpmāk minētās riska frāzes galvenokārt attiecas uz vielām. Par nanoformām, kas produktam pievienotas ar noteiktu nolūku, jāiegūst liecības par atbilstību šīm kritērijam pie visām koncentrācijām.

Bīstamības apzīmējumi un riska frāzes:

Bīstamības apzīmējums (4) Riska frāze (5) H300 Norijot iestājas nāve R28 H301 Toksisks, ja norīts R25 H304 Var izraisīt nāvi, ja norīts vai iekļūst elpvados R65 H310 Nonākot saskarē ar ādu, iestājas nāve R27 H311 Toksisks, ja nonāk saskarē ar ādu R24 H330 Ieelpojot iestājas nāve R26 H331 Toksisks, ja ieelpo R23 H340 Var izraisīt ģenētiskus bojājumus R46 H341 Ir aizdomas, ka var izraisīt ģenētiskus bojājumus R68 H350 Var izraisīt vēzi R45 H350i Var izraisīt vēzi ieelpojot R49 H351 Ir aizdomas, ka izraisa vēzi R40 H360F Var negatīvi ietekmēt auglību R60 H360D Var nodarīt kaitējumu vēl nedzimušam bērnam R61 H360FD Ir aizdomas, ka var negatīvi ietekmēt auglību. Var nodarīt kaitējumu vēl nedzimušam bērnam R60; R61; R60-61 H360Fd Var negatīvi ietekmēt auglību. Ir aizdomas, ka var nodarīt kaitējumu vēl nedzimušam bērnam R60-R63 H360Df Var nodarīt kaitējumu vēl nedzimušam bērnam. Ir aizdomas, ka negatīvi ietekmē auglību R61-R62 H361f Ir aizdomas, ka negatīvi ietekmē auglību R62 H361d Ir aizdomas, ka var nodarīt kaitējumu vēl nedzimušam bērnam R63 H361fd Ir aizdomas, ka var negatīvi ietekmēt auglību. Var nodarīt kaitējumu vēl nedzimušam bērnam R62-63 H362 Var nodarīt kaitējumu ar krūti barotiem bērniem R64 H370 Rada orgānu bojājumus R39/23; R39/24; R39/25; R39/26; R39/27; R39/28 H371 Var izraisīt orgānu bojājumus R68/20; R68/21; R68/22 H372 Izraisa orgānu bojājumus ilgstošā vai atkārtotā iedarbībā R48/25; R48/24; R48/23 H373 Ilgstošas vai atkārtotas iedarbības rezultātā var bojāt orgānus R48/20; R48/21; R48/22 H400 Ļoti toksisks ūdens organismiem R50 H410 Ļoti toksisks ūdens organismiem, ar ilglaicīgām sekām R50-53 H411 Toksisks ūdens organismiem, ar ilglaicīgām sekām R51-53 H412 Kaitīgs ūdens organismiem ar ilglaicīgām sekām R52-53 H413 Var radīt ilglaicīgas kaitīgas sekas ūdens organismiem R53 EUH059 Bīstams ozona slānim R59 EUH029 Saskaroties ar ūdeni, izdala toksiskas gāzes R29 EUH031 Saskaroties ar skābēm, izdala toksiskas gāzes R31 EUH032 Saskaroties ar skābēm, izdala ļoti toksiskas gāzes R32 EUH070 Toksisks, nonākot saskarē ar acīm R39-41

Šis kritērijs attiecas arī uz šādiem bīstamības apzīmējumiem un riska frāzēm:

Bīstamības apzīmējums (6) Riska frāze (7) H334: Ja ieelpo, var izraisīt alerģiju vai astmas simptomus, vai apgrūtinātu elpošanu. R42 H317: Var izraisīt alerģisku ādas reakciju. R43 H314 Izraisa smagus ādas apdegumus un acu bojājumus. R34; R35 H319 Izraisa nopietnu acu kairinājumu. R36 H315 Kairina ādu. R38 EUH066 Atkārtota iedarbība var radīt sausu ādu vai izraisīt tās sprēgāšanu. R66 H336 Var izraisīt miegainību un reiboņus. R67

Iepriekš minētā prasība neattiecas uz tādām vielām vai maisījumiem, kas pēc pārstrādes maina īpašības (piemēram, vairs nav biopieejami, notiek ķīmiskas pārvērtības) tādā veidā, ka identificētās bīstamības tiem vairs nav.

Regulas (EK) Nr. 1907/2006 57. panta a), b) vai c) punktā noteiktajiem kritērijiem atbilstošo vielu masas koncentrācija masas daļa nedrīkst būt lielāka par 0,010 masas %. Ja robežkoncentrācijas attiecas uz vielām, kas atbilst 57. panta a), b) vai c) punktā noteiktajiem kritērijiem, tās nedrīkst būt lielākas par vienu desmitdaļu (1/10) no mazākās noteiktās koncentrācijas vērtības, ja vien šī vērtība nav lielāka par 0,010 masas %.

Atkāpes no 1. a kritērija ir norādītas 1. tabulā.

Kritērija novērtēšana un verifikācija. Pieteikuma iesniedzējs informāciju, kurā precīzi norādīts produkta sastāvs, iesniedz kompetentajai iestādei. Pieteikuma iesniedzējs pierāda atbilstību šim kritērijam vielām produktā, pamatojoties uz informāciju, kurā' ietilpst vismaz Regulas (EK) Nr. 1907/2006 VII pielikumā norādītā informācija. Šādai informācijai īpaši jāattiecas uz noteiktu vielas veidu, tostarp nanomateriāliem, kas izmantoti šajā produktā. Tādēļ pieteikuma iesniedzējs iesniedz deklarāciju par atbilstību šim kritērijam, kā arī ingredientu sarakstu un attiecīgās drošības datu lapas saskaņā ar II pielikumu Regulai (EK) Nr. 1907/2006 attiecībā uz produktu, kā arī attiecībā uz visām sastāvā uzskaitītajām vielām. Robežkoncentrācijas norāda drošības datu lapās saskaņā ar Regulas (EK) Nr. 1907/2006 31. pantu.

Ir jābūt pieejamiem pietiekamiem datiem, lai varētu novērtēt produkta apdraudējumu videi (kā to norāda bīstamības apzīmējumi H400–H413 vai brīdinājumi par risku: Produkta R 50, R 50/53, R 51/53, R 52, R 52/53, R 53) saskaņā ar Regulu (EK) Nr. 1272/2008 vai Direktīvu 67/548/EEK un Eiropas Parlamenta un Padomes Direktīvu 1999/45/EK (8).

Produkta radīto apdraudējumu videi novērtē, izmantojot standartmetodi, kā tas ir norādīts Direktīvas 1999/45/EK III pielikumā vai ar summēšanas metodi, kas norādīta Regulas (EK) Nr. 1272/2008 4.1.3.5.2. sadaļā. Tomēr, kā tas ir noteikts minētās Direktīvas 1999/45/EK III pielikuma C daļā vai Regulas (EK) Nr. 1272/2008 4.1.3.3. sadaļā, preparāta (produkta preparāta vai piedevu paketes) testēšanas rezultātus var izmantot, lai modificētu klasifikāciju attiecībā uz toksicitāti ūdens vidē, kāda tiktu iegūta, izmantojot standartmetodi vai summēšanas metodi.

b) Vielas, kas ietvertas sarakstā saskaņā ar Regulas (EK) Nr. 1907/2006 59. panta 1. punktu

No Regulas (EK) Nr. 66/2010 6. panta 6. punktā minētā izņēmuma nepiešķir atkāpi vielām, kas identificētas par tādām, kas rada ļoti lielas bažas un ir iekļautas apzināmo vielu sarakstā saskaņā ar Regulas (EK) Nr. 1907/2006 59. panta noteikumiem un kuras ir maisījumos koncentrācijās, kas lielākas par 0,010 masas %.

Novērtēšana un verifikācija. To vielu saraksts, kuras noteiktas kā tādas, kas rada ļoti lielas bažas un ir iekļautas apzināmo vielu sarakstā saskaņā ar 59. pantu Regulā (EK) Nr. 1907/2006, ir pieejams šādā tīmekļa vietnē:

http://echa.europa.eu/chem_data/authorisation_process/candidate_list_table_en.asp.

Atsauce uz šo sarakstu jāsniedz pieteikuma iesniegšanas dienā.

Robežkoncentrācijas norāda drošības datu lapās saskaņā ar Komisijas Regulas (ES) Nr. 453/2010 (9) II pielikuma 3.2.1. sadaļas c) punktu.

2. kritērijs. Atsevišķu vielu aizliegšana

Šādas noteiktās vielas nav atļautas tādā daudzumā, kas lielāks par 0,010 masas % no gatavā produkta:

— vielas, kuras ir minētas Savienības prioritāro vielu sarakstā ūdens politikas jomā, kas iekļauts X pielikumā Eiropas Parlamenta un Padomes Direktīvā 2000/60/EK (10), kas grozīta ar Eiropas Parlamenta un Padomes Lēmumu Nr. 2455/2001/EK (11), kā arī OSPAR ķīmisku vielu prioritārās rīcības sarakstā (http://www.ospar.org/content/content.asp?menu=00950304450000_000000_000000),

— organisko vielu halogēnatvasinājumi un nitrīti,

— metāli un metālu savienojumi, izņemot nātriju, kāliju, magniju un kalciju. Biezinātāju sastāvā var iekļaut arī litija un/vai alumīnija savienojumus, taču, ja šī koncentrācija nav lielāka par citos šajā pielikumā minētajos kritērijos noteikto koncentrāciju.

Novērtēšana un verifikācija. Atbilstība šīm prasībām ir jāapliecina rakstiski un jāparaksta uz ekomarķējumu kandidējošajam pieteikuma iesniedzējam.

3. kritērijs. Papildprasības attiecībā uz toksicitāti ūdens vidē

Pieteikuma iesniedzējam ir jāapliecina produkta atbilstība 3.1. vai 3.2. kritērija prasībām.

3.1. kritērijs. Prasības lubrikantam un tā galvenajiem komponentiem

Jāsniedz ar galvenajiem komponentiem un maisījumiem saistītus datus par akūtu toksicitāti ūdens vidē.

Datus par akūtu toksicitāti ūdens vidē par katru galveno komponentu jānorāda attiecībā uz šādiem diviem trofiskiem līmeņiem: aļģēm un dafnijām (12). Katra galvenā komponenta toksicitātes ūdens vidē robežatšķaidījumam ir jābūt vismaz 100 mg/l.

Datus par izmantoto lubrikantu akūto toksicitāti ūdens vidē norāda par katru no šādiem trim trofiskiem līmeņiem: aļģēm, dafnijām un zivīm. Toksicitātes ūdens vidē robežatšķaidījumam attiecībā uz lubrikantu 1. un 5. kategorijā ir jābūt vismaz 100 mg/l un attiecībā uz lubrikantu 2., 3. un 4. kategorijā ir jābūt vismaz 1 000 mg/l.

2. tabulā ir apkopotas prasības dažādajām lubrikantu kategorijām saskaņā ar 3.1. kritēriju.

Novērtēšana un verifikācija. Pieņem datus par toksicitāti vai nu jūras ūdenī vai saldūdeņos. Testēšanu veic saskaņā ar un izmantojot šādās vadlīnijās minētās izmēģinājumiem izmantotās attiecīgās sugas: ISO/DIS 10253 vai OECD 201 vai Padomes Regulas (EK) Nr. 440/2008 (13) pielikuma C.3. daļu (attiecībā uz aļģēm), ISO TC 147/SC5/WG2 vai OECD 202, vai Regulas (EK) Nr. 440/2008 pielikuma C.2. daļu (attiecībā uz dafnijām) un OECD 203 vai Regulas (EK) Nr. 440/2008 pielikuma C.1. daļu (attiecībā uz zivīm). Pēc vienošanās ar kompetento iestādi ir pieļaujamas arī ekvivalentas testēšanas metodes. Pieļauj tikai (72 h) ErC50 attiecībā uz aļģēm, (48 h) EC50 attiecībā uz dafnijām un (96 h) LC50 attiecībā uz zivīm.

3.2. kritērijs. Prasības attiecībā uz katru noteikto vielu, kuras masas daļa ir lielāka par 0,10 masas %

Toksicitātes ilgstošā iedarbībā testēšanas rezultātus, kas ir nenovērojamas iedarbības (NOEC) datu veidā, norāda par katru no šādiem diviem ūdens trofiskiem līmeņiem: dafnijām un zivīm.

Ja toksicitātes ilgstošā iedarbībā testēšanas rezultātu nav, akūtas toksicitātes testēšanas rezultātus ūdens vidē norāda par katru no šādiem diviem ūdens trofiskiem līmeņiem; aļģēm un dafnijām. Katrā no piecām lubrikanta kategorijām vienai vai vairākām vielām var būt noteikts toksicitātes līmenis ūdens vidē, ievērojot 1. tabulā noteikto kumulatīvo masas koncentrāciju.

Novērtēšana un verifikācija. Nenovērojamas iedarbības (NOEC) datus par diviem trofiskiem līmeņiem, dafnijām un zivīm, nosaka ar šādām testēšanas metodēm: Regulas (EK) Nr. 440/2008 pielikuma C.20. daļa un C.14. daļa attiecībā uz dafnijām un zivīm vai ar ekvivalentām testēšanas metodēm pēc vienošanās ar kompetento iestādi.

Attiecībā uz aļģēm un dafnijām pieņem vai nu jūras un saldūdeņu akūtas toksicitātes datus. Testēšanu jūras ūdenī veic saskaņā ar un izmantojot šādās vadlīnijās minētās izmēģinājumiem izmantotās attiecīgās sugas: ISO/DIS 10253 vai OECD 201 vai Regulas (EK) Nr. 440/2008 pielikuma C.3. daļa attiecībā uz aļģēm, ISO TC 147/SC5/WG2 vai OECD 202 vai Regulas (EK) Nr. 440/2008 pielikuma C.2. daļa attiecībā uz dafnijām un ESAO 203 vai Regulas (EK) Nr. 440/2008 pielikuma C.1. daļa attiecībā uz zivīm. Ir pieļaujams izmantot arī ekvivalentas testēšanas metodes pēc vienošanās ar kompetento iestādi. Attiecībā uz aļģēm pieļaujama tikai (72 h)ErC50 un (48 h)EC50 attiecībā uz dafnijām.

Novērtēšana un verifikācija 3.1. un 3.2. kritērijam: augstas kvalitātes testēšanas pārskatus un literatūras datus (testēšana saskaņā ar atbilstošiem protokoliem un GLP – labu laboratorijas praksi), tostarp arī attiecīgās norādes, iesniedz kompetentajai iestādei, lai pierādītu atbilstību prasībām, kas 1. tabulā noteiktas attiecībā uz toksicitāti ūdens vidē.

Nedaudz šķīstošu vielu un preparātu (< 10 mg/l) toksicitātes noteikšanai ūdens vidē var izmantot ūdenī uzņemtās daļas (Water Accommodated Fraction, WAF) metodi. Klasifikācijas kritērijiem tieši var izmantot noteikto slodzes līmeni, kas dažkārt tiek dēvēts par LL50 un ir saistīts ar letālo slodzi. WAF sagatavošanā jāseko rekomendācijām, kas noteiktas vienā no šīm vadlīnijām: ECETOC Tehniskajā ziņojumā Nr. 20 (1986.), OECD 1992 301 III pielikumā vai ISO Vadošajā dokumentā ISO 10634, vai ASTM D6081-98 (“Standard Practice for Aquatic Toxicity Testing for Lubricants: Sample Preparation and Results Interpretation or Equivalent Methods”). Turklāt pierādījumus par to, ka viela nav toksiska un tās šķīdība ūdenī ir ierobežota, uzskata par atbilstību minētā kritērija prasībām.

Pētījumi par toksicitāti ūdens vidē nav jāveic, ja:

— vielas, bāzes šķidruma vai piedevu klasifikācija jau norādīta Lubrikantu vielu klasifikācijas sarakstā vai

— var iesniegt derīgu atbilstību apliecinošu dokumentu no kompetentās iestādes vai

— pastāv maza iespēja, ka bioloģiskās membrānas šķērsos vielas, kuru molmasa > 800 g/mol vai molekulārais diametrs > 1,5 nm (> 15 Å) vai

— viela ir polimērs, un tā zem 1 000 g/mol frakcijas masas daļa ir mazāka par 1 % vai

— viela ir ļoti vāji šķīstoša ūdenī (šķīdība ūdenī < 10 μg/l),

jo šādas vielas netiek uzskatītas par toksiskām ūdenstilpnēs esošajām aļģēm un dafnijām.

Ja tas ir lietderīgi, vielu šķīdība ūdenī ir jānosaka atbilstoši OECD 105 (vai ar ekvivalentām testēšanas metodēm).

Polimēra frakciju, kuras molmasa ir mazāka par 1 000 g/mol, nosaka saskaņā ar Regulas (EK) Nr. 440/2008 pielikuma A.19. daļu vai ar ekvivalentām testēšanas metodēm.

4. kritērijs. Bioloģiskā noārdīšanās un bioakumulācijas potenciāls

Prasības attiecībā uz bioloģisko noārdīšanos un bioakumulācijas potenciālu ir jāizpilda katrai norādītajai vielai, kuras masas daļa ir lielāka par 0,10 %.

Lubrikanta sastāvā nedrīkst ietilpt vielas, kas: gan bioloģiski nenoārdās, gan ir (potenciāli) bioakumulatīvas.

Tomēr lubrikanta sastāvā var ietilpt viena vai vairākas vielas līdz kumulatīvajai masas koncentrācijai, kas norādīta 1. tabulā, kurām raksturīga noteikta bioloģiskā noārdīšanās un potenciāla vai reāla bioakumulācija.

Novērtēšana un verifikācija. Atbilstība jāpierāda, sniedzot šādu informāciju:

Kvalitatīvus testēšanas pārskatus un literatūras datus (testēšana saskaņā ar pieņemamiem protokoliem un GLP), tostarp attiecīgas norādes par katras sastāvā ietilpstošās vielas bioloģisko noārdīšanos un, ja nepieciešams, par tās (potenciālo) bioakumulāciju.

4.1. Bioloģiskā noārdīšanās

Viela tiek uzskatīta par pilnīgi bioloģiski noārdāmu (aerobos apstākļos), ja:

1. 28 dienu pētījumā par bioloģisko noārdīšanos saskaņā ar Regulas (EK) Nr. 440/2008 pielikuma C.4. daļu, ESAO 306, OECD 310 ir sasniegti šādi bioloģiskās noārdīšanās līmeņi: — ≥ 70 %, testējot pilnīgu bioloģisko noārdīšanos, balstoties uz izšķīdušā organiskā oglekļa līmeni, — ≥ 60 % no teorētiskās maksimālās vērtības testējot pilnīgu bioloģisko noārdīšanos, balstoties uz skābekļa patēriņu vai oglekļa dioksīda ģenerāciju; Ne vienmēr testējot pilnīgu bioloģisko noārdīšanos būs iespējams izmantot 10 dienu perioda principu. Ja viela sasniedz pieļaujamo bioloģiskās noārdīšanās līmeni 28 dienu laikā, bet ne 10 dienu periodā, jāņem vērā zemāks noārdīšanās ātrums.

2. BSP5/TSP vai BSP5/ĶSP attiecība ir ≥ 0,5. BSP5/(TSP vai ĶSP) attiecību var izmantot tikai tad, ja nav pieejami dati, kas ir iegūti saskaņā ar Regulas (EK) Nr. 440/2008 pielikuma C.4. daļu, OECD 306, OECD 310 vai izmantojot ekvivalentas testēšanas metodes. BSP5 ir jānosaka atbilstoši Regulas (EK) Nr. 440/2008 pielikuma C.5. daļai vai ekvivalentām metodēm, bet ĶSP ir jānosaka atbilstoši Regulas (EK) Nr. 440/2008 pielikuma C.6. daļai vai ekvivalentām metodēm.

Viela tiek uzskatīta par viegli bioloģiski noārdāmu, ja ir iegūti šādi rezultāti:

— bioloģiskā noārdīšanās > 70 % saskaņā ar Regulas (EK) Nr. 440/2008 pielikuma C.9. daļu vai OECD 302 C vieglas bioloģiskās noārdāmības rādītājiem, vai izmantojot ekvivalentas metodes, vai

— bioloģiskā noārdīšanās > 20 %, bet < 60 % pēc 28 dienām testējot saskaņā ar Regulas (EK) Nr. 440/2008 pielikuma C.4. daļu, ESAO 306, OECD 310, balstoties uz skābekļa patēriņa vai oglekļa dioksīda ģenerācijas parametriem, vai izmantojot ekvivalentas metodes.

Bioloģiskās noārdīšanās tests nav jāveic, ja:

— vielas, bāzes šķidruma vai piedevu klasifikācija jau norādīta Lubrikanta vielu klasifikācijas sarakstā vai var iesniegt derīgu atbilstību apliecinošu dokumentu no kompetentās iestādes.

— Viela tiek uzskatīta par tādu, kas bioloģiski nenoārdās, ja to testējot iegūtie rezultāti neatbilst pilnīgas vai vieglas bioloģiskās noārdīšanās kritērijiem.

Vielas bioloģiskās noārdīšanās aptuvenai noteikšanai pieteikuma iesniedzējs var izmantot arī ļoti līdzīgas vielas datus. Šādu datu izmantošana vielas bioloģiskās noārdīšanās novērtēšanā ir pieļaujama, ja references viela no produktā izmantotās vielas atšķiras tikai ar vienu funkcionālo grupu vai fragmentu. Ja references viela bioloģiski noārdās viegli un funkcionālajai grupai ir pozitīva ietekme uz aerobo bioloģisko noārdīšanos, tad izmantotā viela var tikt uzskatīta par tādu, kas bioloģiski noārdās viegli. Funkcionālās grupas vai fragmenti, kas pozitīvi ietekmē bioloģisko noārdīšanos, ir šādi: alifātiskais un aromātiskais spirts [-OH], alifātiskā un aromātiskā skābe [-C(= O)-OH], aldehīds [-CHO], esteris [-C(= O)-O-C], amīds [-C(= O)-N vai -C(= S)-N]. Pretendentam ir jāsniedz adekvāta un ticama references vielas izpētes dokumentācija. Ja salīdzinājumā tiek izmantots fragments, kas nav viens no šiem iepriekš minētajiem, pretendentam ir jāsniedz adekvāta un ticama izpētes dokumentācija, kas apliecina funkcionālās grupas pozitīvo ietekmi uz struktūras ziņā līdzīgu vielu bioloģisko noārdīšanos.

4.2. Bioakumulācija

(Potenciālā) bioakumulācija nav jānosaka, ja vielai:

— molmasa MM ir > 800 g/mol vai

— molekulārais diametrs ir > 1,5 nm (> 15 Å) vai

— oktanola-ūdens sadalījuma koeficienta log Kow < 3 vai > 7 vai

— izmērīts BCF (biokoncentrēšanās koeficients), kas ir ≤ 100 L/kg vai

— ir polimērs, un tā zem 1 000 g/mol frakcijas masas daļa ir mazāka par 1 %.

Tā kā lielākā daļa lubrikantu sastāvā ietilpstošo vielu ir visai hidrofobas, BCF vērtība ir jābalsta uz lipīdu saturu un jāpievērš īpaša uzmanība, lai tiktu nodrošināts pietiekams ekspozīcijas laiks.

Biokoncentrēšanās koeficients (BCF) ir jānosaka saskaņā ar Regulas (EK) Nr. 440/2008 pielikuma C.13. daļu vai ekvivalentām testēšanas metodēm.

Oktanola/ūdens sadalījuma koeficienta logaritms (log Kow) ir jānosaka saskaņā ar Regulas (EK) Nr. 440/2008 pielikuma A.8. daļu vai OECD 123, vai ekvivalentām testēšanas metodēm. Ja organiskā viela nav virsmaktīvā viela un ja nav eksperimentāli iegūta lieluma, var izmantot aprēķina metodi. Ir atļautas šādas aprēķina metodes: CLOGP, LOGKOW, (KOWWIN) un SPARC. Ar jebkuru šo aprēķina metodi aprēķinātās log Kow vērtības < 3 vai > 7 norāda, ka viela nav bioakumulatīva.

Log Kow vērtības attiecas vienīgi uz organiskajām vielām. Lai novērtētu neorganisko savienojumu, virsmaktīvo vielu un dažu metālorganisko savienojumu bioakumulācijas potenciālu, ir jāveic atsevišķi BCF mērījumi.

5. kritērijs. Atjaunojamās izejvielas

Lietošanai gatava produkta sastāvā jābūt šādai no atjaunojamām izejvielām iegūta oglekļa masas daļai:

— ≥ 50 % 1. kategorijai,

— ≥ 45 % 2. kategorijai,

— ≥ 70 % 3. kategorijai,

— ≥ 50 % 4. kategorijai,

— ≥ 50 % 5. kategorijai.

Ar oglekļa saturu atjaunojamajās izejvielās šajā gadījumā saprot komponenta A × [C atomu skaits komponentā A, kas ir no (augu) eļļām vai (dzīvnieku) taukiem, dalīts ar kopējo C atomu skaitu komponentā A] masas procentos, plus komponenta B × [C atomu skaits komponentā B, kas ir no (augu) eļļām vai (dzīvnieku) taukiem, dalīts ar kopējo C atomu skaitu komponentā B] masas procentos, plus komponenta C × [C atomu skaits komponentā C, kas ir no (augu) eļļām vai (dzīvnieku) taukiem, dalīts ar kopējo C atomu skaitu komponentā C] masas procentos, utt.

Pieteikuma iesniedzējs pieteikuma veidlapā norāda galvenā komponenta atjaunojamā materiāla(-u) tipu (-us), avotu (-us) un izcelsmi.

Novērtēšana un verifikācija. Pieteikuma iesniedzējam kompetentajai iestādei ir jāiesniedz deklarācija, kas apliecina atbilstību šim kritērijam.

6. kritērijs. Minimālie tehniskie raksturlielumi

a) Hidrauliskajiem šķidrumiem: jāatbilst vismaz tiem tehnisko raksturlielumu kritērijiem, kas patlaban noteikti ISO 15380 2. līdz 5. tabulā. Piegādātājs savu produktu informācijas lapā ieraksta, kuri 2 elastomēri ir testēti.

b) Industriālajām un kuģu transmisijas eļļām: jāatbilst vismaz tām tehnisko raksturlielumu prasībām, kas minētas DIN 51517. Piegādātājs savu produktu informācijas lapā ieraksta, kuras iedaļas (I, II vai III) tika izvēlētas.

c) Motorzāģu ķēžu eļļām: Motorzāģu ķēžu eļļām ir jāatbilst vismaz tiem tehnisko raksturlielumu kritērijiem, kas norādīti Blue Angel RAL UZ 48.

d) Kuģiem izmantojamo divtaktu dzinēju eļļām: Divtaktu dzinēju eļļām ir jāatbilst vismaz tiem tehnisko raksturlielumu kritērijiem, kas norādīti NMMA TC-W3 “NMMA divtaktu benzīna dzinēju lubrikantu sertifikācijā (“NMMA Certification for Two-Stroke Cycle Gasoline Engine Lubricants”)”.

e) divtaktu dzinēju eļļām sauszemes lietojumiem: ir jāatbilst vismaz EGD līmeņa tehnisko raksturlielumu kritērijiem, kas noteikti ISO 13738:2000.

f) Visiem pārējiem lubrikantiem: ir jābūt lietojumam piemērotiem.

Novērtēšana un verifikācija. Pieteikuma iesniedzējam kompetentajai iestādei ir jāiesniedz deklarācija, kas apliecina atbilstību šim kritērijam kopā ar saistīto dokumentāciju.

7. kritērijs. Uz ekomarķējuma norādāmā informācija

Neobligātā papildus uzlīme ar šādu tekstu teksta rāmī:

“— samazināts kaitējums ūdens un augsnes videi lietošanas laikā,

— satur lielu daļu bioloģiskas izcelsmes materiāla”.

Norādījumi par neobligātās papildus uzlīmes ar teksta rāmi izmantošanu atrodami sadaļā “Guidelines for Use of the EU Ecolabel Logo” tīmekļa vietnē: http://ec.europa.eu/environment/ecolabel/promo/logos_en.htm.

Novērtēšana un verifikācija. Pieteikuma iesniedzējam kompetentajai iestādei ir jāiesniedz produkta iepakojuma paraugs, uz kura ir redzams marķējums, kā arī deklarācija, kas apliecina atbilstību šim kritērijam.

1. tabula

Kritēriji lubrikantam un katrai norādītajai vielai

1. kategorija 2. kategorija 3. kategorija 4. kategorija 5. kategorija Kategorija Kritēriji Hidrauliskie šķidrumi, traktora transmisijas eļļas Konsistentās smērvielas, deidvuda cauruļu smērvielas Motorzāģu ķēžu eļļas, betona veidņu antiadhezīvie līdzekļi, tērauda trošu lubrikanti un citi pilnīga izlietojuma lubrikanti Sauszemes lietojuma un kuģu divtaktu dzinēju eļļas Industriālajās un kuģu transmisijas eļļas Bīstamības apzīmējumi un riska frāzes, kas norāda apdraudējumu videi un cilvēka veselībai (Atkāpe 1.a kritērijam) 1. kategorija 2. kategorija 3. kategorija 4. kategorija 5. kategorija Ar lubrikanta izmantošanu saistītās bīstamības veselībai vai videi apzīmējums vai riska frāze Nav Regulā (EK) Nr. 1272/2008 oun Direktīvā 1999/45/EK noteiktā zemākā robežvērtība klasificēšanai ar riska frāzi Nav Regulā (EK) Nr. 1272/2008 un Direktīvā 1999/45/EK noteiktā zemākā robežvērtība klasificēšanai ar riska frāzi Nav Regulā (EK) Nr. 1272/2008 un Direktīvā 1999/45/EK noteiktā zemākā robežvērtība klasificēšanai ar riska frāzi Nav Regulā (EK) Nr. 1272/2008 un Direktīvā 1999/45/EK noteiktā zemākā robežvērtība klasificēšanai ar riska frāzi Nav Regulā (EK) Nr. 1272/2008 un Direktīvā 1999/45/EK noteiktā zemākā robežvērtība klasificēšanai ar riska frāzi Izņēmuma nosacījumi attiecībā uz atsevišķām vielām (1.b un 2. kritērijs) 1. kategorija 2. kategorija 3. kategorija 4. kategorija 5. kategorija Iekļautas OSPAR; Savienības prioritāro vielu sarakstā ūdens politikas jomā; organisko vielu halogēnatvasinājumi; nitrīti; metāli un metālu savienojumi, izņemot Na, K, Mg, Ca un attiecībā uz biezinātājiem – Li, Al; CMR 1.,2. kategorija (R45, R46, R49, R60 un R61); kandidātvielu saraksts Regulas (EK) Nr. 1907/2006 XIV pielikumam < 0,010 % < 0,010 % < 0,010 % < 0,010 % < 0,010 % Toksicitāte ūdens vidē (tikai 3.2. kritērijs) To vielu kumulatīvā masas daļa (%), kas ietilpst šādās kategorijās 1. kategorija 2. kategorija 3. kategorija 4. kategorija 5. kategorija Nav toksisks (D) Akūta toksicitāte > 100 mg/l vai NOEC > 10 mg/l Neierobežots Kaitīgs (E) 10 mg/l < Akūta toksicitāte ≤ 100 mg/l vai 1 mg/l < NOEC ≤ 10 mg/l ≤ 20 ≤ 25 ≤ 5 ≤ 25 ≤ 20 Toksisks (F) 1 mg/l < Akūta toksicitāte ≤ 10 mg/l vai 0,1 mg/l < NOEC ≤ 1 mg/l ≤ 5 ≤ 1 ≤ 0.5 ≤ 1 ≤ 5 Ļoti toksisks (G) Akūta toksicitāte ≤ 1 mg/l or NOEC ≤ 0,1 mg/l ≤ 0,1/M (14) ≤ 0,1/M (14) ≤ 0,1/M (14) ≤ 0,1/M (14) ≤ 1/M (14) Bioloģiskā noārdīšanās un bioakumulācija (4. kritērijs) To vielu kumulatīvā masas daļa (%), kas ietilpst šādās kategorijās 1. kategorija 2. kategorija 3. kategorija 4. kategorija 5. kategorija Aerobos apstākļos bioloģiski pilnīgi noārdāmas (A) > 90 > 75 > 90 > 75 > 90 Viegli bioloģiski noārdāmas (B) ≤ 5 ≤ 25 ≤ 5 ≤ 20 ≤ 5 Nav bioloģiski noārdāmas UN NAV bioakumulatīvas ≤ 5 ≤ 5 ≤ 10 ≤ 5 Nav bioloģiski noārdāmas UN IR bioakumulatīvas (X) ≤ 0,1 ≤ 0,1 ≤ 0,1 ≤ 0,1 ≤ 0,1 Frakcija nav novērtēta attiecībā uz toksicitāti ūdens vidē (3.2. kritērijs) un bioloģisko noārdīšanos/bioakumulāciju (4. kritērijs) To vielu kumulatīvā masas daļa (%), kas ietilpst šādās kategorijās 1. kategorija 2. kategorija 3. kategorija 4. kategorija 5. kategorija < 0,5 < 0,5 < 0,5 < 0,5 < 0,5 Ajaunojamība (5. kritērijs) To vielu kumulatīvā masas daļa (%), kas ietilpst šādās kategorijās 1. kategorija 2. kategorija 3. kategorija 4. kategorija 5. kategorija Uz oglekļa bāzes ≥ 50 % ≥ 45 % ≥ 70 % ≥ 50 % ≥ 50 % 1. kategorija 2. kategorija 3. kategorija 4. kategorija 5. kategorija Minimālie tehniskie raksturlielumi (6. kritērijs) Hidrauliskie šķidrumi ISO 15380, 2. līdz 5. tabula Traktora transmisijas eļļas Lietojumam piemēroti. Lietojumam piemēroti. Motorzāģu ķēžu eļļas: kā RAL UZ 48. Citi: lietojumam piemēroti Eļļas, ko izmanto kuģiem (2T): kā NMMA TC-W3. 2T-eļļas sauszemes lietojumiem: kā EGD, līmenis ISO 13738:2000. Industriālās un kuģu transmisijas eļļas DIN 51517





Reizināšanas koeficients (M) Vielas LC50 vai EC50 vērtība (“L(E)C50”) 1 0,1 < L(E)C50 ≤ 1 10 0,01 < L(E)C50 ≤ 0,1 100 0,001 < L(E)C50 ≤ 0,01 1 000 0,0001 < L(E)C50 ≤ 0,001 Vielām ar LC50 un EC50 vērtību, kas mazāka par 0,0001 mg/l, attiecīgā masas koncentrācija tiek aprēķināta atbilstīgi (skaitļa 10 kārtas intervālos).





2. tabula

Ar toksicitāti ūdens vidē saistītās prasības dažādām lubrikantu kategorijām – Nepieciešamie dati par lubrikantu un tā galvenajiem komponentiem

3.1. kritērijs 1. kategorija 2. kategorija 3. kategorija 4. kategorija 5. kategorija Svaiga lubrikanta akūta toksicitāte ūdens vidē trim trofiskajiem līmeņiem: aļģēm, dafnijām un zivīm > 100 mg/l > 1 000 mg/l > 1 000 mg/l > 1 000 mg/l > 100 mg/l Akūta toksicitāte ūdens vidē katram galvenajam komponentam katrā no diviem trofiskajiem līmeņiem: aļģēm un dafnijām > 100 mg/l > 100 mg/l > 100 mg/l > 100 mg/l > 100 mg/l

(1) OV L 353, 31.12.2008., 1. lpp.

(2) OV 196, 16.8.1967., 1. lpp.

(3) OV L 396, 30.12.2006., 1. lpp.

(4) Kā paredzēts Regulā (EK) Nr. 1272/2008.

(5) Kā paredzēts Direktīvā 67/548/EEK.

(6) Kā paredzēts Regulā (EK) Nr. 1272/2008.

(7) Kā paredzēts Direktīvā 67/548/EEK.

(8) OV L 200, 30.7.1999., 1. lpp.

(9) OV L 133, 31.5.2010., 1. lpp.

(10) OV L 327, 22.12.2000., 1. lpp.

(11) OV L 331, 15.12.2001., 1. lpp.

(12) Vēžveidīgie var aizstāt dafnijas visā šajā lēmumā, ja tiek sniegti dati par jūras vidi.

(13) OV L 142, 31.5.2008., 1. lpp.

(14) M ir skaitļa 10 kārta, ko piemēro tām vielām, kas ir ļoti toksiskas ūdens vidē, kā, piemēram, Komisijas Direktīvas 2006/8/EK (OV L 19, 24.1.2006., 12. lpp.) 1.b tabulā iekļautās.